કચ્છના ક્રીક વિસ્તારમાં સીમા સુરક્ષા દળની પેટ્રોલિંગ પાર્ટી ગસ્ત લગાવી રહી હતી ત્યારે કોટેશ્વરથી આશરે પચાસેક કિલોમીટર દૂર પડાલા નામની ક્રીકના ચૌહાણ નાલામાં એક પાકિસ્તાની બોટ નજરે પડતાં બીએસએફની ફાસ્ટ એટેક અને સ્પીડ બોટ દ્વારા ચારેય બાજુથી ઘેરી લેવામાં આવી હતી, ઘૂસણખોરોએ પેટ્રોલિંગ પાર્ટીને પડકાર પણ ફેંકયો હતો, જોકે, ત્યારબાદ લાકડાંની બનેલી આ બોટમાં રહેલા નવ પાકિસ્તાની ઘૂસણખોરોને સીમા સુરક્ષા દળની ટુકડીએ સરન્ડર કરાવ્યું હતું.